Johannesburg Modeweek: Kyk watter trends steek kop uit!
JY LEES NOU Johannesburg Modeweek: Kyk watter trends steek kop uit!
Modes kom en gaan, soos die seisoene. Maar in die mode wil ons wees! Want dis mos lekker om op hoogte te bly met die nuutste tendense.
Ons loer in by die Johannesburg Modeweek. Andrea Smith, SARIE se mode-assistent, is daar en hou ons op hoogte soos dinge gebeur. 21 Februarie 2011
Die 18de en 19de Februarie was die laaste dae van Johannesburg Modeweek! En soos mens kan dink was dit twee baie opwindende dae. Op die 18de is Karabo Finger, Distinctive Wear, Avant, Grapevine en Bongiwe Walaza se vertonings by die Bus Factory gehou. En om die aand mee af te sluit is ontwerpers Stiaan Louw en Thula Sindi se vertonings by JAG (Johannesburg Art Gallery) gehou.
Black Swan en Ballet inspïreer
In Avant se reeks is die trefferkombinasie van swart en neutrale kleure baie mooi gebruik. Van al die ontwerpers dink ek het hulle het dit die beste reggekry om die belangrikste modetendense van 2011 te kombineer sonder dat dit soos ’n mislukte Kersboom lyk! Die groot tendense, soos die ballerina-trend, onderklere as bo-klere, swart (wat vanjaar baie groot is) en inheemse inspirasie, met ons vasteland as drukmotief, was alles daar. Ek was mal oor die kruise wat as juweliersware gebruik is. Die modelle se haarstyl, veral die vlegsels, was die perfekte kombinasie by die uitrustings, saam met rokerige oë en neutrale lipkleure. Avant se reeks het my baie aan die styl van die bekende Black Swan-fliek laat dink.
Foto's: Simon Deiner / SDR Photo / AFI
Stiaan Louw se reeks was soos gewoonlik asemrowend! Ek was mal oor die Egiptiese inspirasie met die nek- en kopstukke, asook die vloei van die lap. Die wit hare was iets anders en die grimering was so gepas by die hele “Afrika-man uit die woestyn”-voorkoms. Ek was ook aangenaam verras deur Grapevine se mooi vroulike reeks met kopstukke wat die uitrustings ’n kinkel gegee het." -Andrea Smith (SARIE, mode-assistent)
Saterdag was Abigail Keats, Tart, Loin Cloth & Ashes en Heni se vertonings almal by die Bus Factory. Swart en wit was volop in Abigail Keats se reeks
Sportief en futuristies. En dan is daar ook die Afrika-trend
Die sportiewe trend en futuristiese voorkoms het by Tart se reeks kop uitgesteek. Dit het elemente van ’n sportiewe energie gehad: sterk lyne gekombineer met net genoeg eenvoud en hare styf op die kop het bygedra tot die futuristiese styl.
Heni se reeks het beslis die gehoor se aandag getrek met grimering van gesmeerde oë en rooi kruise oor die mond geverf. Die gevoel daarvan was besonder dramaties.
En laaste maar nie die minste nie was David Tlale Couture se reeks. Vir dié vertoning isdie Nelson Mandela-brug spesiaal toegemaak. Die geleentheid is aan Madiba opgedra. Dit was ’n vertoning en ’n half met meer as 90 modelle. Die bekende, Michelle Botes, Jacqueline MacInnes Wood,wat bekend is vir haar rol as Steffy Forrester in die SABC1-sepie The Bold and the Beautiful en Roland Schoeman het almal hulle lywe mode gehou vir Tlale se reeks. Skeppings in rooi, swart en wit het oorheers.-Andrea Smith (SARIE, mode-assistent) Foto's: Simon Deiner / SDR Photo / AFI
Natuurlik was dit 'n samekoms van die crème de la crème van SA se modename!
Die eerste drie vertonings, dié van Wild Fig, Lisp, en Spero Villioti, is by The Bus Factory gehou. Abigail Betz se vertoning was by JAG (Johannesburg Art Gallery). "Abigail Betz se ontwerpe spel vroulikheid, en die ballerina-trend kom sterk deur in haar reeks: met tutu-geïnspireerde rompe, waarvan die fyn net vloei, en met die slim gebruik van pienk en pers pastelle. 'Oud' word weer 'nuut' met die Peter Pan-kraag en die gebruik van ruitjiesgoed hier en daar." - Michelle Els "My gunstelinge was Abigail Betz en Spero Villioti. Die modes was asemrowend mooi! Tatum Keshwar, ’n voormalige Mej. Suid-Afrika, was een van die modelle en Precious Moloi, voorsitter van African Fashion International, het voor my gesit." - Andrea Smith
17 Februarie 2011 Sy vertel dat die eerste 2 vertonings by The Bus Factory gehou is, met Suzaan Heyns en Errol Arendz se ontwerpe. Heyns het inspirasie uit die vroulike liggaam geput met interessante ontwerpe. Arendz het glo die gehoor se monde laat oophang met sy "Black Bride".
Derde op die agenda was KlûK CGDT. Dié vertoning is by die Rand Club gehou. Andrea vertel: "Dit was 'n regte gentleman club vibe met sigare en rook. Ons is met soetgoed bederf en Michelle McLean was een van die modelle." alle fotos: photo: Simon Deiner / SDR Photo / AFI
Voormalige Mej Wêreld en Mej Namibië, Michelle McLean, in 'n ontwerp van KlûK CGDT
KlûK CGDT se vertoning
Die trends wat kop uitgesteek het:
Errol Arendz KlûK CGDT
KlûK CGDT Errol Arendz
Inspirasie uit die Ooste
KlûK CGDT KlûK CGDT
Foto's:Simon Deiner / SDR Photo / AFI afi.sdr.co.za
Lees ook: Ballet-styl is 'n groot trend